CELEX: 32003R2323
Language: el
Date: 2003-12-17 00:00:00
Title: Κανονισμός (ΕΚ) αριθ. 2323/2003 του Συμβουλίου, της 17ης Δεκεμβρίου 2003, σχετικά με τον καθορισμό των ποσών της ενίσχυσης που χορηγείται στον τομέα των σπόρων προς σπορά για την περίοδο εμπορίας 2004/05

Σημαντική ανακοίνωση νομικού περιεχομένου

|

32003R2323

Κανονισμός (ΕΚ) αριθ. 2323/2003 του Συμβουλίου, της 17ης Δεκεμβρίου 2003, σχετικά με τον καθορισμό των ποσών της ενίσχυσης που χορηγείται στον τομέα των σπόρων προς σπορά για την περίοδο εμπορίας 2004/05  

Επίσημη Εφημερίδα αριθ. L 345 της 31/12/2003 σ. 0021 - 0023

Κανονισμός (ΕΚ) αριθ. 2323/2003 του Συμβουλίουτης 17ης Δεκεμβρίου 2003σχετικά με τον καθορισμό των ποσών της ενίσχυσης που χορηγείται στον τομέα των σπόρων προς σπορά για την περίοδο εμπορίας 2004/05ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,τη γνώμη του Ευρωπαϊκού Κοινοβουλίου(1),τη γνώμη της Ευρωπαϊκής Οικονομικής και Κοινωνικής Επιτροπής(2),τη γνώμη της Επιτροπής των Περιφερειών,Εκτιμώντας τα ακόλουθα:(1) Το άρθρο 3 του κανονισμού (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως αγοράς στον τομέα των σπόρων προς σπορά(3) καταργείται από την περίοδο εμπορίας 2005/06 με τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς(4). Ως εκ τούτου, κατά παρέκκλιση του άρθρου 3 παράγραφος 1 του κανονισμού (ΕΟΚ) αριθ. 2358/71, ο καθορισμός των ποσών της ενίσχυσης στην παραγωγή σπόρων προς σπορά θα πρέπει να προβλεφθεί μόνο για την περίοδο εμπορίας 2004/05.(2) Η κατάσταση της αγοράς στην Ευρωπαϊκή Ένωση και η προβλέψιμη εξέλιξή της δεν επιτρέπουν τη διασφάλιση του δικαίου εισοδήματος στους παραγωγούς, καθιστώντας έτσι απαραίτητη τη χορήγηση ενίσχυσης στην παραγωγή για την εν λόγω περίοδο.(3) Το άρθρο 3 παράγραφος 2 του κανονισμού (ΕΟΚ) αριθ. 2358/71 προβλέπει ότι τα ποσά της ενίσχυσης πρέπει να καθορίζονται λαμβανομένης υπόψη, αφενός, της ανάγκης διασφάλισης της ισορροπίας μεταξύ του απαιτούμενου όγκου παραγωγής στην Κοινότητα και των δυνατοτήτων διάθεσης της εν λόγω παραγωγής και, αφετέρου, των τιμών των εν λόγω προϊόντων στις εξωτερικές αγορές.(4) Η εφαρμογή των κριτηρίων αυτών οδηγεί στον καθορισμό των ποσών της ενίσχυσης τα οποία θα εφαρμόζονται για την περίοδο εμπορίας 2004/05 στα επίπεδα που παρατίθενται στο παράρτημα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατά παρέκκλιση του άρθρου 3 παράγραφος 1 του κανονισμού (ΕΟΚ) αριθ. 2358/71, τα ποσά της ενίσχυσης που χορηγείται στον τομέα των σπόρων προς σπορά καθορίζονται για την περίοδο εμπορίας 2004/05 στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Δεκεμβρίου 2003.Για το ΣυμβούλιοΟ ΠρόεδροςG. Alemanno(1) Γνώμη που διατυπώθηκε στις 16 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).(2) Γνώμη που διατυπώθηκε στις 10 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 246 της 5.11.1971, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 154/2002 (ΕΕ L 25 της 29.1.2002, σ. 18).(4) ΕΕ L 270 της 21.10.2003, σ. 1.ΠΑΡΑΡΤΗΜΑΠΕΡΙΟΔΟΣ ΕΜΠΟΡΙΑΣ 2004/05Ποσά της ενίσχυσης που ισχύουν στην Κοινότητα>ΘΕΣΗ ΠΙΝΑΚΑ>